open-index/open-wikipedia-markdown huggingface dataset:
Kopi

**Kopi** (gjennom tysk, fra middelalderlatin *copia*, «avskrift», avledet av latin *copia*, «mengde») henviser til gjenpart, avtrykk, avskrift, duplikasjon av et objekt, informasjon, eller en artefakt basert på at en kan identifisere flere forekomster av objektet, informasjonen eller artefaktet enn det opprinnelige.

## Referanser


## Se også
*Replikator
*Kopibeskyttelse
*Opphavsrett
*Kloning
* Restaurering
Ishockey i Mexico by

Mexico by har flere ishaller hvor det blir spilt ishockey og arrangert kunstløp. De best kjente er La Pista San Jeronimo i syd og La Pista Lomas Verdes i nord. Ishallene holder internasjonal standard, og flere ishockeyklubber spiller sine kamper her. De har også vært hjemsted for internasjonale turneringer i regi av IIHF, og i 2005 vant Mexicos herrelandslag i ishockey turneringen på hjemmebane og de rykket dermed opp til 2. divisjon, hvor landslaget også befinner seg etter 2010-VM på hjemmebane. Mexico by har vært arrangørby for flere ishockey-VM, i 2000 (3. divisjon, U20), i 2002 (kvalifiseringsturnering for opprykk til 2. divisjon, senior), i 2003 (3. divisjon, U18), i 2005 (3. divisjon, senior og U18), 2008 (3. divisjon U18), 2010 2. divisjon senior, 2011 (U18 og U20). Ved U20 mesterskapet spilte Mexico for første gang en VM-kamp utendørs ved Zócalo der de slo Bulgaria 8-0 foran 3000 registrerte tilskuere.

## Se også
*Ishockey i Mexico
Hundhammarfjellet

**Hundhammarfjellet** er et fjell i Nærøysund kommune i Trøndelag. Det ligger på Abelværhalvøya, mellom Foldafjorden i sør og Arnøyfjorden i nord. Fjellet har en høyde på 237 meter over havet.

På Hundhammerfjellet ligger vindkraftverket Hundhammerfjellet vindmøllepark, som eies og drives av Nord-Trøndelag Elektrisitetsverk.

## Referanser
Robert Hoffman

**Robert James Hoffman III** (født 21. september 1980 i Gainesville i Florida) er en amerikansk skuespiller, danser og koregraf.

Da Hoffman var 7 flyttet han og familien til Madison i Alabama. Hans første større filmrolle var som Justin Drayton i filmen *[[She's the Man]]*. Han har før og etter det hatt små roller i filmer og TV-serier, som *[[Dirty Dancing]]* og *[[Coach Carter]]*.
 
I *[[Step Up 2: The Streets]]* hadde han en av hovedrollene som Chace Collins, en fantastisk danser som kan få hvem som helst ut på dansegulvet og danse til rytmene uten at de aner hva som foregår.

## Referanser


## Eksterne lenker
* 
*
Kristent Samlingsparti (1993)

**Kristent Samlingsparti** var et politisk parti som stilte liste i Vest-Agder ved stortingsvalget i 1993. 

Partiet ble stiftet i november 1992, som følge av en lokal splittelse i Kristent Konservativt Parti. Kristent Samlingsparti var sterke EF-motstandere og ønsket innstramninger i abortloven og innvandringspolitikken. Gustav Mjåland fra Vennesla ble leder for det nye partiet. Prestene Per Kørner, Hans-Jakob Frøen og Stein Henriksen var også blant initiativtagerne.

Ved stortingsvalget i 1993 klarte partiet bare å stille liste i Vest-Agder under navnet «Det Kristne Samlingsparti». Førstekandidat var den tidligere sjømannspresten Hans-Jakob Frøen. Listen fikk 210 stemmer.

I februar 1995 gikk Kristent Samlingspartiet inn i Samlingspartiet Ny Fremtid. I 1998 slo Samlingspartiet Ny Fremtid og Kristent Konservativt Parti seg sammen og dannet et nytt Kristent Samlingsparti.

## Referanser
Hornbæk

**Hornbæk** er en nordsjællandsk fiskerby i Helsingør kommune, med 3&nbsp;644 innbyggere (2021). Byen er kjent for sine sommerhusområder og den store brede sandstranden, som om sommeren tiltrekker tusenvis av badegjester. 

I sentrum av byens eldre del, den tradisjonelle fiskerlandsbyen, ligger Hornbæk kirke. Byen er kjent for det tidligere badehotellet Hotel Trouville, som brant ned i 1966 og som i dag er ferieleiligheter. På Hornbæk bibliotek finnes en turistinformasjon. 

Hornbæk har togforbindelse til Helsingør og Gilleleje med Helsingør-Hornbæk-Gilleleje Banen. 

## Historie

Første gang Hornbæk omtales er i Esrum Klosters Brevbok fra 1497. Det omtales der som avgiftspliktig samlet bebyggelse under klosteret. Et større fiskeri nevnes som skattbart til en tønne fisk, mens de mindre fiskeriene må skatte en halv tønne fisk. Det var lite landbruk i området, men Øresund var rikt på sild.

Hornbæk kirke ble innviet i 1737. To tidligere kirker måtte oppgis på grunn av sandflukt. Kirken er bygd mellom de gamle fiskerhusene, i den eldre del av byen. Den inneholder viktige severdigheter, blant annet en døpefont med løvefigurer og fire kirkeskip fra Englandskrigene.

Hornbæk har gjennom de siste hundre årene utviklet seg fra en fiskerby til en ferieby. Byen ligger i le av Hornbæk plantage, en skog som skjøttes som friområde og park, mot øst og vest. Skogvokterboligen finnes ved innkjøringen til byen vis-à-vis kirkegården.

I 1870 ble Hornbæk oppdaget av mange kunstnere, som skildret livet i Hornbæk gjennom sin kunst. Malere som Kristian Zahrtmann, P.S. Krøyer, Carl Locher og Holger Drachmann bodde i eller malte motiver fra byen. 

Keramiker og bildekunstner Astrid Tjalk vokste opp i Hornbæk, og hadde verksted i byen fra 1960 til hun trappet ned virksomheten på '80-tallet. 

Hornbæk er hjemsted for bedriften *Ilse Jacobsen Hornbæk*, som begynte å selge klær og mote i byen i 1993. Virksomheten omfatter i dag moteklær, blomster og spa.

## Referanser
Desillion

En **desillion** er det naturlige tallet **10<sup>60</sup>**, som også kan skrives:
1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000.

Det er det samme som en million nonillioner.

En desilliondel er 10-60.

## Referanser
Desilliard

En **desilliard** er det naturlige tallet **10<sup>63</sup>**, som også kan skrives: .

Det er det samme som en milliard nonillioner.

En desilliarddel er 10−63.

## Referanser
Samoanere

**Samoanerne** er et urfolk som regnes som polynesiere og hovedsakelig holder til på Samoaøyene. Folket har felles språk, kultur og historie. På grunn av koloniseringen, er øyene politisk delt mellom Samoa, en selvstendig stat, og Amerikansk Samoa, et selvstyrt territorium som tilhører USA.

Samoanere i Samoa var i 2006 estimert til . Majoriteten av etniske samoanere bor nå i andre land, primært i USA ( i 2012), New Zealand ( i 2006) og Australia ( i 2006).

## Referanser
Manco Cápac

**Inka Manco Cápac** (**Manqo Qhapaq**) var den første hersker i inkariket ifølge Inkaenes mytologi. 

Han ble født ca. 1200 e.kr. Han grunnla Cuzco ved å gå i en diagonal linje fra Titicacasjøen.  Og han skrev Inkaenes lov. Inkaene trodde han var en etterkommer av solen og han giftet seg med sin søster selv om det var mot loven. Han styrte Cuzco i over 40 år. Han hadde en sønn som het Roca som ble den neste inka.

## Referanser
Ærlighetsminuttet

***Ærlighetsminuttet*** er en roman for ungdom av Bjørn Sortland. Den ble utgitt av Aschehoug forlag i 2005. 

Romanen handler om 17 år gamle Frida som får vite at hun har fått en alvorlig øyesykdom som i verste fall kan gjøre henne blind. Da bestemmer hun seg for å reise rundt og se verden før det er for sent og med en interrail-billett og litt lånte penger reiser hun til Firenze i Italia. I Firenze møterhun Jakob, som hun blir forelsket i.
Arnstein Øverkil

**Arnstein Øverkil** (født 29. mars 1937 i Hegra i Nord-Trøndelag, død 27. februar 2014) var en norsk jurist, politimester og sjef for Politiets sikkerhetstjeneste.

Øverkil ble utdannet cand.jur. i 1965. Han var politimester i Asker og Bærum politidistrikt fra 1985 til 2001. Øverkil var rådgiver da politistyrken i Palestina ble bygd opp, og var personlig rådgiver for Yasir Arafat fra 1994 til 1996.

Etter det var han leder for obervatørmisjonen Temporary International Presence in Hebron (TIPH). Han var konstituert sjef for Politiets sikkerhetstjeneste (PST) 2003–04.

Øverkil ble i 2001 tildelt Politiets hederskors.

## Referanser
Katekolaminer

**Katekolaminer** er benevnelsen på en gruppe av kjemiske stoffer som kommer fra aminosyren tyrosin og som inneholder én aminogruppe og én katekolgruppe.

De tre mest vanlig forekommende katekolaminene er nevrotransmitterene dopamin, noradrenalin og adrenalin. Dopamin produseres i hjernestammen, mens størstedelen av noradrenalin og adrenalin dannes i binyremargen. Noradrenalin produseres også inne i sentralnervesystemet, i en rekke kjerner i hjernestammen og thalamus. Den viktigste noradrenerge kjernen er locus caeruleus.

Stress fører til høye katekolaminnivåer i blodet. Det skjer både når stresset skyldes en psykologisk reaksjon på bekymringsfulle tanker og når stresset består av fysiske påvirkninger som for eksempel høye lyder, skarpt lys eller lavt blodsukkernivå (hypoglykemi).  

Forhøyet katekolaminnivå i blodet medfører økt risiko for hjerte- og karsykdommer.

Legemiddelgruppen betablokkere (β-blokkere) hemmer virkningen av katekolaminer.

## Se også
* Kortisol

## Litteratur

* 
* 
* 
* 
*
Politikkåret 2009

## Hendelser
*20. januar – Barack Obama avløser George W. Bush som USAs president.
*26. januar – Islands statsminister Geir Haarde leverer inn koalisjonsregjeringens avskjedssøknad til presidenten  Ólafur Ragnar Grímsson.
*1. februar –  Jóhanna Sigurðardóttir tar over etter Geir H. Haarde som Islands statsminister.
* 1. april – Albania og Kroatia blir offisielt medlemmer av NATO.
*11.-14. juni – Planlagt valg til Europaparlamentet i EU. For første gang skal alle EU-medlemsstatene, inklusiv Romania og Bulgaria, stemme i et og samme europaparlamentsvalg.
*1. juli – Sverige tar over *formannskapet* i Den europeiske unionen.

## Valg
*25. april – Ved alltingsvalget på Island fikk den sittende regjeringen fornyet tillit, og Jóhanna Sigurðardóttir kunne dermed forsette som statsminister med et flertall i Alltinget bak seg.

## Organisajonshendelser

## Dødsfall

## Bildegalleri

Arne_Næss,_2003_(cropped)_(cropped).jpg|Arne Næss(1912–2009)
1967._Retrato_de_Rafael_Caldera.jpg|Rafael Caldera(1916–2009)
HelenSuzman.jpg|Helen Suzman(1917–2009)
Claiborne_Pell.jpg|Claiborne Pell(1918–2009)
Guttorm_Hansen_DEX_FS_005145.jpg|Guttorm Hansen(1920–2009)
Gert_Peterson.jpg|Gert Petersen(1927–2009)
Juan_Almeida_Bosque.jpg|Juan Almeida Bosque(1927–2009)
Edward_Moore_Kennedy.jpg|Edward Kennedy(1932–2009)
Corazon_Aquino_1986.jpg|Corazón Aquino(1933–2009)
Omar_Bongo_-_2005_(cropped).jpg|Omar Bongo(1935–2009)
Prabhakaran_2_by_Rajasekharan_2019.jpg|Velupillai Prabhakaran(1954–2009)


## Referanser


## Eksterne lenker
*
Mar del Plata

**Mar del Plata** er en av de største og mest kjente badebyene i Argentina. Byen ligger sydøst i provinsen Buenos Aires og er med sine ca. 600.000 permanente innbyggere den 7. største byen i Argentina.

## Geografi

Mar del Plata ligger ved Sydatlanteren, ved foten av *Sierra de los Padres*. Omgivelsene tilhører Pampas-region. Byen har et mildt og relativt fuktig havklima uten markerte  temperaturutslag.

## Næringsliv
Turisme er Mar del Platas hovedinntektskilde med syv millioner besøkende turister i 2006. Byen har en godt utbygd infrastruktur for turisme med talløse hoteller, restauranter, casinoer, teatre og andre turistattraksjoner. Mar del Plata rommer også et stort stadion som første gang ble brukt under VM i fotball 1978, og er senere oppgradert for de Pan-amerikanske lekene i 1995. Videre finnes 5 golfbaner og mange andre fasiliteter.

Byen er også en viktig fiskerhavn, industrien er konsentrert om fiskeforedling, og byen har store verft. 

## Kjente personer fra Mar del Plata
*Germán Burgos, fotballspiller, Argentinske landslaget 
*Roberto Mieres, rallykjører
*Astor Piazzolla, musiker: komponist og bandeonist
*Osvaldo Soriano, forfatter og journalist
*Guillermo Vilas, tennisspiller
*Emiliano Martínez, fotballspiller

## Referanser


## Eksterne lenker
* 
* Mar del Plata Turistguide
* IFAM-Befolkningsstatistikk (spansk)
* Portal de Mar del Plata muy actualizado (spansk)
Stabæk Håndball

**Stabæk Håndball** (tidligere under navnet *NTG/Stabæk Håndball*) er en norsk håndballklubb. Klubben ligger i Bærum og har ca 70 aktive medlemmer. Alle klubbens spillere er jenter. Klubbens hjemmearena er Nadderud Arena på Bekkestua. Stabæk Håndball hadde lag i eliteserien frem til de rykket ned i 2017.  

I 2014 fikk klubbens to håndballtrenere sparken. I 2015 ble Jon Helge Willman klubbens styreleder. Klubben la ned sin satsing etter to strake nedrykk i 2017 og 2018. Da hadde klubben i lang tid hatt både av økonomiske problemer, interne samarbeidsproblemer og hyppige trenerbytter.  

I 2019 overførte Stabæk Håndball sitt 2.-divisjonslag til Haslum IL. 

## Resultater
Seniorlaget til Stabæk Håndball vant NM i håndball i 1971. De tok sølv i NM tre ganger, i 2011, 2012 og 2017. I håndballens toppserie tok de sølv i sesongen 1972/1973. 

Juniorlaget vant ti NM-titler; 1971, 1972, 1973, 1974, 1975, 2000, 2001, 2002, 2009 og 2011. Juniorene tok NM-sølv tre ganger, i  2003, 2006 og 2008. 
## Kjente tidligere spillere

* Henny Ella Reistad
* Helene Fauske
* Stine Bredal Oftedal
* Silje Solberg
* Sanna Solberg 
* Hanna Bredal Oftedal
* Karoline Dyhre Breivang
* Linn Jørum Sulland
* Karoline Næss 
*Janne Tuven 
*Linn Gossé 

## Tidligere trenere

* Otto Th. Pedersen
* Anders Tvilde
* Kristjan Halldorsson
* Eskil Berg Andreassen
* Vigdis Holmeset
* Håvard Mamelund 
* Tarjei Sundal
* Pål Oldrup Jensen

## Referanser


## Eksterne lenker
* 
* Stabæk Håndball i Budstikka
Hus & Bolig

***Hus & Bolig*** er medlemsbladet til medlemmer av Huseiernes Landsforbund. 

*Hus & Bolig* ble første gang utgitt i 1909, under navnet *Gaardeieren, Organ for Kristiania Gaardeierforening*. Bladet skiftet navn til *Huseieren* i 1912, et navn magasinet beholdt i over 50 år.  Bladet fikk sitt nåværende navn i 1982, etter flere navneskifter på 1960 og 70-tallet.

Boligmagasinet har som mål å utøve saklig, uavhengig og kritisk journalistikk, samt sette boligeiernes interesser på dagsordenen. Bladet er tilknyttet Den Norske Fagpresses Forening (Fagpressen). Bladet legger vekt på stoff for eiere av egen bolig. 

*Hus & Bolig* kommer ut seks ganger i året, og er normalt på omkring 100 sider. Opplaget første halvår 2014 var 224&nbsp;388, ifølge Fagpressens mediekontroll. Redaktør for magasinet er Nina Granlund Sæther.

## Litteratur
*Hus & Bolig nr. 1 – 2009, Hus & Bolig 100 år

## Referanser


## Eksterne lenker
*
Asdal skole

**Asdal skole** er en grunnskole med trinn fra 1-10, beliggende på Lunderød, 6&nbsp;km vest for Arendal.

## Historie
Skolen består av tidligere Lunderød ungdomsskole (1969) (før Øyestad ungdomsskole) og tidligere Asdal barneskole (1965). Disse skolene som ligger ved siden av hverandre, ble i 2004 slått sammen til Asdal skole. Øyestad ungdomsskole var tidligere ungdomsskole for hele den tidligere kommunen Øyestad. Etter at Nedenes skole  ble bygget på Nedenes (som også lå i Øyestad), ble navnet endret til Lunderød ungdomsskole.

Ressurssenteret, et grunnskoletilbud for elever med multifunksjonshemming, autisme eller store lærevansker, var inntil 2018 en avdeling ved skolen, da den ble en egen enhet (skole) og heter nå Lunderød skole og ressurssenter.

## Avdelinger
Skolen har ca. 477 elever fordelt på 2 avdelinger:
* Barnetrinn
* Ungdomstrinn

Barnetrinnet har fått nytt bygg som sto ferdig i 2008. Skolen har skolefritidsordning.   

## Barneskolen
Barneskolen består av klassene 1.-7.

## Ungdomsskolen
Undomsskolen består av klassene 8.-10.

Barneskoleelevene fra: Rykene oppvekstsenter, Strømmen oppvekstsenter og Asdal skole starter på ungdomsskole her.

## Referanser
Antidiabetika

**Antidiabetika** (entallsform: **Antidiabetikum**) er en fellesbetegnelse på legemidler i tablettform som brukes i behandling mot høyt blodsukker (hyperglykemi) ved diabetes type 2. Insulin, regnes ikke som antidiabetika.

SGLT2-hemmere er eksempel på en gruppe antidiabetika. SGLT2-hemmere reduserer reabsorpsjonen av glukose i nyrene. Glukosen blir skilt ut med urinen fremfor å bli tatt opp i blodet, dette senker blodsukkeret. 

## Se også
* Liste over Antidiabetika

## Referanser


## Eksterne lenker
* 
* Antidiabetika – medisiner mot type 2-diabetes  
* Diabetesforbundet – Antidiabetika
Rannekleiv

**Rannekleiv** er et boligfelt i Arendal kommune i Aust-Agder.

Feltet ligger nord for Nidelva, mellom Arendal by og Grimstad by. Feltet ble påbegynt utbygging tidlig på 1970-tallet, og en nyere del ble utbygget på 1980-1990-tallet. Nord for feltet er det skog og gode turområder. Sør for feltet går E-18 og riksvei 407. Det er egen bussholdeplass for boligfeltet.

Feltet er tilknyttet Asdal skoles skolekrets.

## Veier på Rannekleiv
*Bjørkeliveien
*Eienerstien
*Eikeveien
*Furuåsen
*Granåsen
*Hasselveien*
*Kastanjeveien*
*Lyngheiveien
*Rannekleiv terrasse
*Seljelia*

:Siste del av utbyggingen
Chris Claremont

**Chris Claremont** (født 1950) er en amerikansk forfatter, vesentlig innen tegneserier. Han er mest kjent for sitt arbeid på superheltserien X-Men som han skrev i over 17 år, lenger enn noen annen (94-279, 381-389, 444-473). I tillegg til den regulære *X-Men*-serien har Claremont også skrevet mange av seriens spin-offs, som New Mutants, *Excalibur* og Wolverine.

I 1995 lanserte Claremont sin egen superheltgruppe *Sovereign Seven* for DC Comics. Serien ble bare en måtelig suksess og gikk inn etter 36 numre.  Av andre serier han har skrevet kan nevnes *Marvel Team Up*, Aliens vs. Predator: *Deadliest of the Species*, *John Carter*, *Wild C.A.T.S.*, *Spider Woman*, *Captain Britain* og Star Trek. Claremonts historier kjennetegnes ved sin ordrikdom, sterke kvinneskikkelser og langsiktig plotting.

Claremont har også skrevet science fictionromanene *First Flight* (1987), *Grounded* (1991) og *Sundowner* (1994) samt fantasyromanserien Chronicles of the Shadow War (med George Lucas).

## Referanser


## Eksterne lenker
* 
*
Sakis Rouvas

**Anastasios Rouvas** (gresk: Αναστάσιος Ρουβάς; IPA: /sakis ruvas/; født 1972), kjent profesjonelt som **Sakis Rouvas** eller bare **Sakis**, er en gresk poprock- og rocksanger, skuespiller, programleder, komponist og en tidligere stavhopper.

Rouvas er først og fremst kjent i Hellas og på Kypros, men har også hatt en viss internasjonal suksess, mest i Europa og Nord-Afrika. Han har laget en av Hellas mestselgende plater med omtrent 2 millioner solgte plater. Han er mest kjent for sin deltagelse i Eurovision Song Contest 2004, hvor han representerte Hellas med sangen «Shake It» og fikk tredjeplass i finalen. Rouvas representerte også Hellas i Eurovision Song Contest 2009, 12.&ndash;16. mai i Moskva, Russland med sangen «This Is Our Night». I tillegg var han programleder da Eurovision Song Contest 2006 ble arrangert i Athen.

## Galleri

Fil:Sakis Rouvas - Press conference.jpg|Sakis Rouvas på en pressekonferanse under semifinalen i Eurovision Song Contest 2004.
Fil:Sakis Rouvas ESC 2004 Istanbul.jpg|Rouvas representerer Hellas under Eurovision Song Contest 2004.
Fil:Sakis Rouvas at STARZ 2009.jpg|Sakis Rouvas i Athen i 2008.


## Referanser


## Eksterne lenker
* 
* 
* 
*
Strømmen oppvekstsenter

**Strømmen oppvekstsenter** er en barneskole og barnehage lokalisert i Strømmen i Arendal kommune, 3&nbsp;km vest for Arendal sentrum.

Grunnet omstillinger i Arendal kommune ble Strømmen skole og Strømmen Barnehage slått sammen i 2009 til en enhet; Strømmen oppvekstsenter.

Skolen har skolefritidsordning.

## Eksterne lenker
*
Løddesøl oppvekstsenter

**Løddesøl oppvekstsenter** var en barneskole og barnehage lokalisert på Løddesøl i Arendal kommune.

Grunnet omstillinger i Arendal kommune ble Løddesøl skole og Løddesøl barnehage slått sammen i til en enhet; Løddesøl oppvekstsenter.

Skolen hadde skolefritidsordning.

12. desember 2013 vedtok bystyret i Arendal med 20 mot 19 stemmer å legge ned skolen. Høyre, KrF, Venstre og Pensjonistpartiet stemte for nedleggelse. Nesheim skole ble også vedtatt nedlagt i samme bystyremøte. Elevene ble flyttet til Rykene oppvekstsenter

## Referanser


## Eksterne lenker
* Løddesøl oppvekstsenter
Eckersbergs gate

**Eckersbergs gate** kan vise til:

* Eckersbergs gate (Oslo), en gate på Frogner i Oslo.
* Eckersbergs gate (Tønsberg), en gate i Tønsberg som går mellom Fylkesveiene 468 og 461.
Den alltid seierrike hær

**Den alltid seierrike hær** (kinesisk: 常勝軍, pinyin: *Chángshèngjūn*) var det offisielle navn som  Tongzhi-keiseren gav en liten (5&nbsp;000 mann) kinesisk elitestyrke under utenlandsk ledelse som årene 1860-64 var instrumentell for å knuse Nian- og Taipingopprørene. Dens overlegenhet skyldtes at det var den første kinesiske hærstyrke som benyttet moderne vestlige metode, taktikker og utrustning. 

Hæren ble organisert av amerikaneren Frederick Townsend Ward, men dens mest kjente leder var briten Charles George Gordon som, da av keiseren utnevnt til *[[tidu]]* (提督, general av første grad) og av vestlige aviser til «Chinese Gordon», oppløste hæren i 1864.

## Litteratur
*Ian Heath: *The Taiping Rebellion 1851-66*. ISBN 1-85532-346-X
* Richard J. Smith: *Mercenaries and Mandarins*: Richard J. Smith, 1978. ISBN 0527839507.
Rykene oppvekstsenter

**Rykene oppvekstsenter** er en barneskole, skolefritidsordning og barnehage i Arendal kommune.

Oppvekstsenterets visjon er Læring for livet. Skolen vant Aust-Agder fylkeskommune pris mot mobbing 2018.

Oppvekstsenteret er lokalisert på Rykene, 12&nbsp;km vest for Arendal sentrum.

Skolen er en 1-7 skole, med ca 180-200 elever og ca 35 ansatte på skolen.

Barnehagen har to avdelinger som heter Blåveis og Blåklokke. Den har 45 plasser for barn i alderen 0-6 år, og 8 – 10 ansatte.

## Eksterne lenker
* 
* https://www.austagderfk.no/tjenester/utdanning/pris-mot-mobbing/
Eckersbergs gate (Oslo)

**Eckersbergs gate** (13A–63B, 2–32) er en gate på Frogner i Oslo. Den er oppkalt etter maleren Johan Fredrik Eckersberg og fikk navnet sitt i 1879. Gaten begynner i Hafrsfjordgata (ved Villa Otium), går deretter østover og får en liten knekk i det den passerer Thomas Heftyes gate, før den går mot nordøst etter at den har krysset Frognerveien. Eckersbergs gate slutter i Amaldus Nielsens plass (Vestkanttorvet).

Bebyggelsen vest for Frognerveien består i hovedsak av leiegårder fra 1890-tallet. Mellom Frognerveien og Vestkanttorvet har gaten en blanding av villaer og leiegårder.

## Bygninger

## Referanser


 



## Litteratur
* 
* 
* 

## Eksterne lenker
* 
*
Heidi Villmones Hundåla

**Heidi Villmones Hundåla** (født 1974) er en norsk sivilingeniør. Hun var i 1997 programleder for *[[Spider]]*, en TV-programserie om internett, som gikk på NRK 2.

Hundåla er sivilingeniør i informatikk, utdannet ved Universitetet i Tromsø i 1998. Etter tiden som programleder har hun jobbet tre år som konsulent i Accenture, syv år som utvikler og prosjektleder i NRK, senere har hun arbeidet i Avanade og Knowit.

Heidi Villmones Hundåla er niese av Berit Hundåla, bonde, lokalpolitiker og ordfører i Vefsn kommune.

## Fotnoter

## Referanser


## Eksterne lenker
*
Huocheng

**Huocheng** (kinesisk: 霍城县; pinyin: *Huòchéng Xiàn*; uighur: قورغاس ناھىيىسى / *Korğas Nahiyisi*) er et fylke i det kasakhiske autonome prefektur Ili nordvest i den autonome region Xinjiang i Folkerepublikken Kina. 

I 1999 hadde det 337.517 innbyggere.

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser
Liste over skoler i Arendal

**Liste over skoler i Arendal** er en liste over de 20 skolene som er i  Arendal kommune (2025) i tillegg til nedlagte skoler.

## Skoler
* Arendal International School
* Arendal kulturskole
* Arendal videregående skole
* Arendal voksenopplæring
* Asdal skole 
* Birkenlund skole
* Eydehavn skole
* Flosta skole
* Hisøy skole
* Løddesøl skole
* Moltemyr skole
* Myra skole
* Nedenes skole
* Nesheim skole
* Roligheden skole
* Rykene oppvekstsenter 
* Sandnes skole
* Sandum skole
* Songe Skole
* Steinerskolen i Arendal (privatskole)
* St. Franciskus skole (privatskole)
* Stinta skole
* Strømmen skole
* Strømsbu skole
* Strømsbu videregående skole
* Stuenes skole
* Torbjørnsbu Skole
* Hove læringsarena
* Lunderød skole- og ressurssenter

## Referanser
Pleiotropi

**Pleiotropi** (fra gresk: *pleion* &ndash; mer, full; og *trepein* &ndash; vende, snu) er et begrep innen genetikken. Det beskriver effekten av et enkelt gen på flere fenotypiske egenskaper.
Strelna (elv)

**Strelna** (russisk: Стрельна) er ei elv i Murmansk oblast i Russland. Den ligger sør på Kolahalvøya, og er 160&nbsp;km lang. Elva har utspring fra Kejvyhøydene sentralt på Kola, og munner ut i Kvitsjøen. Den største sideelva er Berezovaja.
Nedenes skole

**Nedenes skole** er en grunnskole beliggende på Nedenes, vest for Arendal sentrum.

Skolen har 400 elever på 1-10 trinn, og skolefritidsordning med 87 elever (2009). Skolen er delt i to bygg.

## Eksterne lenker
*
Mo herredsstyre 1838–1840

**Mo herredsstyre 1838−1840** er en oversikt over representanter i Mo herredsstyre, etter herredsstyrevalget i 1838. Valget ble avholdt den 19. juni 1838, og var det første valget i Mo herred. Det første herredsstyremøtet ble avholdt i Ranen prestegjeld den 23. juni 1838. Herredet omfattet da store deler av det som siden 1964 utgjør Rana kommune, samt de senere kommunene Hemnes og Elsfjord.

I 1838 var det direkte valg på personer. De som fikk flest stemmer ble herredsstyremedlemmer.

De innvalgte representantene fra Nord-Ranens kirkesogn, fortsatte som herredsstyrerepresentanter for Mo herred frem til 1840. Representantene fra Sør-Ranens kirkesogn ble skilt ut som det første herredsstyre i Hemnes den 13. mars 1839.

## Representanter
### Nord-Ranens Kirkesogn

### Sør-Ranens Kirkesogn
Klokker Nils Jacobsen Myhre ble første ordfører i Hemnes den 13. mars 1839.

## Noter


## Referanser


## Litteratur
* *Mo Formannskap protokoller 1838&ndash;1894*, manuskript ved arkivet i Rana kommune
* Hanssen, Anders Bang (1910): *Fortegnelse over Medlemmer av Mo Herredsstyre, fra det første Valg i 1838 til og med Valget i 1910*, Mo Boktrykkeri, 1910
* Frøholm, Anders (1965): Mo prestegjeld: Gardshistorie, Mo sparebank, Mo i Rana, 1965 
* Petersen-Øverleir, Kristen (1987): *Hemnes kommune – Jubileums-skrift 1837-1987 i anledning formannskapslovene av 14. januar 1837*,  kapittelet *Fortegnelse over formannskapsmedlemmer og utvalgte kommunestyrer 1838&ndash;1987*, side 20&ndash;21, utgitt av Hemnes kommune, Rana Blad trykkeri 1987, ISBN 82-991512-0-1
Ikke-trinitarisk pinsebevegelse

Den **ikke-trinitariske pinsebevegelsen** betegner selvstendige kristne trossamfunn og menigheter som deler hovedsakelig de fleste av synspunktene til den trinitariske pinsebevegelsen. I likhet med denne tror ikke-trinitariske pinsevenner på dåp i Den hellige ånd, troendes dåp med full neddykkelse (det baptistiske dåpssyn) og tilhører den karismatiske bevegelsen. Den skiller seg imidlertid ut radikalt fra all annen protestantisk kristendom med sitt syn på treenigheten og dåp i Jesu navn. På verdensbasis finner vi United Pentecostal Church International som er et av de største samfunnene innen denne bevegelsen. I Norge finner vi også Nardus som er et ikke-trinitarisk pinsesamfunn.

## Historie
Den ikke-trinitariske pinsebevegelsen følger omtrent samme historie som pinsebevegelsen for øvrig, og har sine røtter tilbake til vekkelsen i Azusa Street som regnes som pinsebevegelsen spede begynnelse.

## Lære og særtrekk
Ifølge ikke-trinitarerne er Faderen, Sønnen og Den hellige ånd bare tre ulike titler til Jesus. De avviser derfor at treenigheten er tre forskjellige personer forent i en guddom, mens Jesus er den hele og fulle guddom i én person. Dette synet er radikalt annerledes fra alle andre kirkesamfunn og må ikke forveksles med det unitariske synet på Gud.

Dette synet gjenspeiles i dåpsformularet; der nesten alle andre kristne samfunn døper i Faderen, Sønnen og Den hellige ånds navn, døper ikke-trinitarerne i Jesu navn. En dåp i treenighetsformularet anses som ugyldig. I motsetning til den trinitariske pinsebevegelsen tror ikke-trinitarerne også at det er frelse i dåpen, og dette begrunnes med Jesu samtale med Nikodemus i Johannes Evangelium der Jesus sier "Uten at en blir født av vann og Ånd, kan han ikke komme inn i Guds rike" (Johannes 3,5).

I likhet med andre karismatiske trossamfunn foregår gudstjenestene med høylytt bønn, tungetale og forsamlingene er i liten grad preget av kirkelige ritualer og utsmykninger.
De svarte flaggs hær

**De svarte flaggs hær** var en væpnet gruppe som opererte i det nordlige Vietnam mot slutten av 1800-tallet.  Den deltok opprinnelig i Taipingopprøret i Kina, men trakk sørover til det nordlige Vietnam jaget av kinesiske styrker samtidig som de levde blant de vietnamesiske bøndene. Den hardt trengte vietnamesiske keiser Tự Đức engasjerte gruppen for å ha en hærstyrke mot de franske troppene som stadig mer truet den vietnamesiske selvstendighet.

De svarte flaggs hær hadde en del seirer mot franskmennene og kjempet til og med sammen med den kinesiske hær ved Son Tay. Men til slutt ble de beseiret, og da ble hæren oppløst.

Storparten av soldatene gikk da over til å dagge røverbander, og de fortsatte å plage formskmennene i mange år. En av bandene plyndret Luang Prabang i 1887.

## Litteratur
* E. Duboc: *Trente cinq mois de campagne en Chine, au Tonkin*, Paris, 1899
* L. Huard: *La guerre du Tonkin*, Paris, 1887
* Lung Chang [龍章]: *Yueh-nan yu Chung-fa chan-cheng* [越南與中法戰爭, Vietnam and the Sino-French War], Taipei, 1993
* H. McAleavy: *Black Flags in Vietnam: The Story of a Chinese Intervention*, New York, 1968
* A. Thomazi: *La conquête de l'Indochine*, Paris, 1934
* A. Thomazi: *Histoire militaire de l'Indochine français*, Hanoi, 1931
CZ vz 52

**CZ vz 52** (Pistole vz. 52) er en tsjekkoslovakisk pistol fra 1952.

Den ble designet av brødrene Jan og Jaroslav Kratochvíl hos Česká Zbrojovka for det tsjekkoslovakiske militære. Ca 200 000 eksemplarer ble produsert mellom 1952 og 1954. Den erstattet CZ 50 kamret for 7,65 x 17 mm Browning ammunisjon, som var en ustabil pistol som benyttet for svak ammunisjon. CZ 52 er kamret for den sovjetiske 7,62 x 25 mm Tokarev patronen som er vesentlig kraftigere. Tsjekkerne utviklet en egen ladning og kalte patronen M48. Den gir ca. 18% høyere hastighet en den sovjetiske ladningen.

Etter 30 år i tjeneste ble den erstattet av CZ vz 82 i 1982.

## Eksterne lenker
*
De gule flaggs hær

**De gule flaggs hær** var en væpnet gruppe som opererte i det nordlige Vietnam mot slutten av 1800-tallet. De deltok opprinnelig på Taipingopprøret i Kina men retirerte sørover til det nordlige Vietnam jaget av kinesiske styrker, samtidig som de sammen med de mer kjente De svarte flaggs hær levde av de vietnamesiske bøndene.
Theodor Hamberg

**Theodor Hamberg** (selvvalgt kinesisk navn: 韓山文, *Han Shanwen*, født 25. mars 1819 i Stockholm i Sverige, død 13. mai 1854 i Hongkong) var en svensk luthersk kinamisjonær, skribent og salmedikter. Han var lillerbror til kjemikeren Nils Peter Hamberg.

## Bakgrunn og virke
Hambergs far var sjøkaptein og Hamberg arbeidet som handelsmann etter avsluttet skolegang. I 1844 forlot han det yrket, og sluttet seg etter påvirkning fra Peter Fjellstedt til Baselmisjonen. I 1846 ble Hamberg sendt til Kina, dit han ankom til Hongkong den 19. mars følgende år och begynte å arbeide på en misjonsstasjon i Guangdong. Han arbeidet primært med å omvende kinesere fra hakka-folket. Hamberg foretrakk en forsiktig strategi i misjonsarbeidet, noe som etterhvert førte til at han kom i åpen konflikt med den innflytelserike tyske lutherske misjonæren Karl Gützlaff som gikk inn for masseomvendelser.

I 1852 traff Hamberg opprørslederen Hong Xiuquans nevø Hong Rengan, som – midlertidig, viste det seg – hadde brutt med  Taipingopprøret og flyktet tll Hongkong. Hamberg underviste Hong i protestantisk kristendom og døpte ham. Hong Rengan forsynte Hamberg med viktig informasjon om Taipingopprøret, noe som ble bakgrunnen for en bok som Hamberg publiserte under sitt siste leveår. Han døde før motforestillingene mot taipinglederens religiøse opplevelser hadde fått sjanse til å bli kjent i hans kretser.

Boken var den første skildringen av Taipingopprøret på et vestlig språk, og ble en viktig kilde om Hong Xiuquans liv og gjerning. Den ble også viktig for det positive inntrykk som de aller fleste protestantiske misjonærer i Kina fikk av taipingopprøret og som vedvarte i mange år.

Hamberg utarbeidet et utkast til den første grammatikken for hakka-dialekten. Hamberg har også skrevet svensk tekst til salmen *Jag nu den pärlan funnit har*.

## Verker
* *Report regarding the Chinese Union at Hongkong*, Printed at the Hongkong Register Office, Hongkong 1851. 
* *The visions of Hung-Siu-tshuen, and origin of the Kwang-si insurrection*, The China mail office, Hongkong 1854.

## Referanser


## Litteratur
* Gustav Hannich: *Treue bis ans Ende. Erlebnisse des schwedischen Missionars Theodor Hamberg in China.* Basel: Basler Missionsbuchh., 1941.
* D. MacIver: *A Chinese-English dictionary. Hakka-dialect as spoken in Kwang-tung province.* Revised by M.C. MacKenzie. Shanghai: Presbyterian Mission Press, 1926.
* Herman Schlyter: *Theodor Hamberg: Den förste svenske Kinamissionären.* Lund: Gleerup, 1952
* So Kwan-wai, Eugene P. Boardman og Ch'iu P'ing. «Hung Jen-kan, Taiping Prime Minister, 1859-1864», i *Harvard Journal of Asiatic Studies*, Vol. 20, No. 1/2. (Jun., 1957), 262-294.
* Stephen R. Platt: *Autumn in the Heavenly Kingdom: China, the West, and the Epic Story of the Taiping Civil War*. New York: Knopf, 2012. ISBN 9780307271730. 
* August Strindberg: *Svenska missionärer i Kina*, (1881) Svenska Familj-Journalen. 20. (3), s. 73-4.
Vigra skole

**Vigra skole** er en barneskole på Roald i Vigra. Skolen har 183 elever (2009) og 34 ansatte (2009). 

Skolen er opprinnelig fra 1957, og fikk nye bygg i 1964 og 1991.

## Referanser


## Eksterne lenker
*
Gerry Mulligan

**Gerald Joseph «Gerry» Mulligan** (1927–1996) var en amerikansk jazzmusiker (barytonsaksofon), arrangør og komponist.

## Diskografi
* *The Gerry Mulligan Quartet/Gerry Mulligan with the Chubby Jackson Big Band* (1950–52)
* *Historically Speaking* (1951)
* *The Original Quartet With [[Chet Baker]]* – (1952-3)  
* *Konitz Meets Mulligan* (1953) – med Chet Baker
* *At Storyville* (1956) – Quartet, live in Boston
* *Reunion with Chet Baker* (1957)
* *Blues in Time* (1957) – Quartet med Paul Desmond, også offentliggjort som CD med tittelen *Gerry Mulligan/Paul Desmond Quartet*
* *Getz Meets Mulligan in Hi-Fi* (1957) med Stan Getz
* *Jazz Giants '58* (1958, Verve)
* *What Is There To Say?* (1958) med Art Farmer
* *Gerry Mulligan Meets Ben Webster* (1959)
* *Gerry Mulligan and the Concert Jazz Band at the Village Vanguard* (1960), med Mel Lewis
* *Live at the Olympia Paris* (1960–62)
* *Night Lights* (1963) med Art Farmer, Bob Brookmeyer, Jim Hall
* *Complete Studio Recordings- The Gerry Mulligan Sextet* (1962-4) med Farmer, Brookmeyer, Hall, Bill Crow, Dave Bailey
* *Live at the Berln Philharmonie* (1970) med Dave Brubeck trio. 
* *Age of Steam* (1971)
* *Summit* (1974) med Astor Piazzolla 
* *Re-Birth of the Cool* (1992) – re-recordings av Miles Davis 1949 Birth of the Cool 
* *Billy Taylor and Gerry Mulligan: Live at MCG* (1993) live, med pianisten Billy Taylor i Manchester Craftsmen's Guild (MCG) i Pittsburgh 
* *Paraiso* (1993) 
* *Dragonfly* (1995)

### Komposisjoner
*Jeru*, *Disc Jockey Jump*, *Apple Core*, *Blue Boy*, *Walking Shoes*, *As catch can*, *Funhouse*, *Ide´s Side*, *Limelight*, *Turnstile*, *Line for Lyons*, *Simbah*, *Motel*, *Western Re-Union*, *Swing House*, *Ontet*, *Bark for Barksdale*, *Venus de Milo*, *Revelation*, *Nights at the Turntable*, *Motel*, *Soft Shoe*, *Roundhouse*, *As Catch Can*, *Spring is Sprung*, *Summer´s Over*, *Festive Minor*, *Kaper*, *Piano Train*, *Four and More*

## Referanser


## Eksterne lenker
* Fullstendig diskografi
* Library of Congress: Jeru: In the Words of Gerry Mulligan (eng.)
* Webside av Hanley om Mulligan (eng.)
* 
* 
*
M.S. Viðstein

**Maurentius Sofus Viðstein** (1892–1971) var en færøysk politiker, fagforeningsleder og pressemann fra Tórshavn. Han var blant foregangsmennnene innen arbeiderbevegelsen på Færøyene. Han var leder for Færøyenes sosialdemokratiske parti, Javnaðarflokkurin, en av partiets første lagtingsmenn og redaktør i presseorganet *[[Sosialurin|Føroya Social Demokrat]]*, men brøt med partiet som følge av politiske og personlige motsetninger.

## Liv og virke
Han ble født i Tórshavn. Foreldrene var Christina (født Joensen) fra Selatrað og J. Poul Andreas Jacobsen (kalt Dia við Stein) fra Tórshavn. Han vokste opp i bygdene ved Sundalagið og begynte som fisker og seilte så i utenriksfart.

Han var formann i Havnar arbeiðsmannafelag og senere første formann i fagorganisasjonen Føroya Arbeiðarafelag (1925–1931). Han var også viktig innen ungdomsarbeidet i IOGT i Tórshavn. Da Javnaðarflokkurin ble organisert i 1925/1926 ble han partiets første formann. Viðstein var redaktør i partiorganet *Føroya Social Demokrat* fra 1927 til 1932. I 1928 ble han valgt inn på Lagtinget fra Suðurstreymoy. Det oppstod etter hvert en politisk konflikt mellom Viðstein, som ville følge Komintern, og utfordreren Peter Mohr Dam, som ville følge en moderat, revisjonistisk linje. I 1934 brøt Viðstein med Javnaðarflokkurin, og i 1936 gikk han ut av Lagtinget.

I 1935 ble Viðstein ansatt som journalist og typograf i *[[Dagblaðið]]*. Han var redaktør for føljetongen *Nýtt land* fra 1939 til 1943 og likestilt redaktør med Knút Wang fra 1947 til 1971.

## Bibliografi
*  – *Eirika*, noveller.
*  – *Sól til viðar gongur*, diktsamling.
*  – *Smásøgur úr Sundalagnum*, noveller.
*  – *Horvnar Havnarmyndir*.

## Referanser
Konfliktåret 2008

## Pågående kriger
*Krigen i Sør-Ossetia 2008
**Russland og utbryterrepublikkene Sør-Ossetia og Abkhasia på ene siden
**Georgia på andre siden
*Krigen i Somalia (2006-2009)
*Borgerkrigen på Sri Lanka (1983-2009)

## Hendelser
*23. februar - En avtale om "permanent våpenhvile" mellom Ugandas regjering og opprørsgruppen Herrens motstandsarmé undertegnes.
*1. august – Krig utbryter i Georgia.
*8. august – Russland invaderer Georgia sedan strider brøt ut mellom Georgia og utbryterrepublikken Sør-Ossetia.
*27. desember – Israel innleder bombinger på Gazastripen som svar på rakettangrep fra palestinske Hamas.

## Referanser
Albert Hastings Markham

**Albert Hastings Markham** (født 11. november 1841 i Bagnères-de-Bigorre i Frankrike, død 28. oktober 1918 i London) var en britisk sjøoffiser og polfarer.

Markham var i åtte år knyttet til den britiske eskadren ved Kina og tok aktivt del i operasjonene som førte til Beijings fall og Taipingopprørets nederlag.

I 1873 fulgte han med kaptein Adams på hvalfangeren «Arctic» gjennom Baffinbukten inn i Boothiaviken og deltok 1875-76, som kommandant på «Alert», i George Nares' nordpolsekspedisjon, da han den 12. mai 1876 med slede trengte frem til 83° 20' 26" nordlig bredde, den nordligste punkt, som noen så langt hadde nådd. Disse ekspedisjonene utgav han beskrivelser av. I 1879 hadde han til hensikt å undersøke muligheten av å nå nordpolen fra Frans Josefs land, men ble forhindret allerede ved Novaja Semlja av ismasser og snudde. Han undersøkte senere deler av det amerikanske polarhavet. Han avanserte til kontreadmiral og var 1901-04 øverstkommanderende ved flåten ved Nore. Han avgikk i 1906.

## Referanser
Lunderød

**Lunderød** er en tettbebyggelse i Arendal kommune i Agder. Den ligger cirka seks kilometer vest for Arendal sentrum.

På Lunderød ligger Asdal skole og Lunderød stadion. 

Den kjente innvandringsmotstanderen, politikeren og første leder i Folkebevegelsen mot innvandring, Arne Myrdal (1935 – 2007), bodde på Lunderød.

## Referanser
Anders Bang Hanssen (1845–1921)

**Anders Bang Hanssen Leirbakhei** (født 3. september 1845 på Selfors i Mo herred, død 19. desember 1921) var en norsk politiker og ordfører.

I årene 1865&ndash;1866 studerte han ved lærer-seminaret i Mosjøen, og arbeidet som lærer ved Ytteren og Skonseng fra 1866 frem til 1888. I årene 1888&ndash;1916 var han lensmann i Mo herred.

Hanssen var sammenhengende innvalgt i Mo herredstyre i 37 år, fra 1876 til 1913. Han hadde flere kommunale verv, deriblant formann i fattigstyret, formann i skolestyret, formann i ligningskommisjonen og herredskasserer fra 1888 til 1905. Fra 1883 til 1888 var han ordfører i Mo herred.

Fra 1876 til 1919 var han også kasserer i Mo sparebank.

I 1914 ble han tildelt borgerdådsmedaljen i sølv.

## Referanser
Mo herredsstyre 1846–1848

**Mo herredsstyre 1846&ndash;1848** er en oversikt over representanter i Mo herredsstyre, etter herredsstyrevalget i 1846. Valget ble avholdt den 9. juni 1846.

I 1846 var det direkte valg på personer. De som fikk flest stemmer ble herredsstyremedlemmer.

## Representanter

## Kilder
* Anders Bang Hanssen: *Fortegnelse over Medlemmer av Mo Herredsstyre, fra det første Valg i 1838 til og med Valget i 1910*, Mo Boktrykkeri, 1910
Heðin Mortensen

**Heðin Mortensen** (født 1946) er en færøysk politiker. Han var Tórshavns borgermester fra 2005 til 2016 og fra 2021 til 2024. Mortensen har også vært Færøyenes samferdselsminister og medlem av Lagtinget i flere perioder. Han tilhører det sosialdemokratiske partiet Javnaðarflokkurin.

## Liv og virke
Han vokste opp i Trongisvágur og Tórshavn, som sønn av tømrer Martin Eli (Eliesar) Mortensen og hustru Ethel Jespersen. Han er gift med Hjørdis Egholm fra Tórshavn, som han har fire barn med. Etter folkeskolen gikk han i lære som maskin- og bilmekaniker hos Wenzel Petersen. I 1978 ble Mortensen bilkontrollør og skadetakstmann i Tryggingarfelagið Føroyar.

Mortensen har vært innvalgt i kommunestyret i Tórshavn siden 1973. Han var frem til 1988 valgt på en partiløs liste, kalt Borgaralistin eller Uttanflokkalistin, anført av Petur í Gong. I 1988 stilte Mortensen som kandidat til kommunestyret og Lagtinget for Sambandsflokkurin. Han var kommunens viseborgermester 2001–2005. Han møtte første gang på Lagtinget som varamann i 1989, senere fast innvalgt fra Suðurstreymoy 1998–2004. I 2004 meldte han overgang til Javnaðarflokkurin, og tiltrådte som borgermester i Tórshavn for dette partiet året etter. Han var på nytt innvalgt på Lagtinget 2015–2022.

Han har vært styreformann i kommunenes arbeidsgiverforening Kommunufelagið, det interkommunale kraftselskapet SEV samt Føroya Handilsskúli.

Mortensen har hatt en rekke verv i idretts- og kulturlivet, blant annet som formann i Havnar Róðrarfelag 1973–1979, formann i Tórshavnar Ítróttarráð 1975–1978, president i Ítróttasamband Føroya 1980–2008 samt formann i Havnar Sjónleikarfelag 1996–2003.

## Æresbevisninger
Han ble utnevnt til ridder av Dannebrogordenen i 1991 og forfremmet til ridder av 1. klasse i 2003. Mortensen har mottatt en rekke nordiske utmerkelser for sitt engasjement innen idretten.

## Referanser
Taleflytvansker

**Taleflytvansker** er en fellesbetegnelse på vansker som går ut over mellommenneskelig verbal kommunikasjon ved å endre talestrømmen til et individ på en uhensiktsmessig måte. Underkategorier av taleflytvansker er stamming og løpsk tale. Taleflytvansker utredes og behandles som oftest av logopeder. Mange barn kan i perioder kan oppleve taleflytvansker, særlig i situasjoner der de er opphisset eller under stort press. Det er imidlertid en fordel å få foretatt utredning og eventuell behandling så tidlig som mulig dersom barnet faktisk har et taleflytproblem, og det anbefales derfor å få foretatt utredning dersom man er urolig for barnets tale. Foreldre til barn med begynnende eller etablerte taleflytvansker anbefales å være gode språklige rollemodeller, og snakke rolig og forsøke å unngå at barnet hisser seg opp eller må konkurrere om oppmerksomheten. 

## Referanser
Juniperus horizontalis

**Juniperus horizontalis ** eller «Creeping Juniper» er en art av bartrær som tilhører einerslekten *Juniperus* i sypressfamilien. Den vokser i det nordlige Nord-Amerika – stort sett i hele Canada, og i Alaska, videre lokalt i Montana, Dakota, Minnesota, Wisconsin, Illinois, Michigan og Maine.

Arten er en lav busk på 10–20&nbsp;cm høyde, og er krypende teppedannende med grener som brer seg flere metre utover. Den har grønne, skjellaktige nåler inntil 1–2&nbsp;mm lange (sjelden inntil 8&nbsp;mm). Unge nåler er inntil 10&nbsp;mm lange. Den er nesten uten unntak særbu med hann- og hunnblomster på ulike individer. Bærkonglene modner på 18 måneder til et blått, 5–7&nbsp;mm stort, rundt eller todelt bær med 2-3 frø. Hannkonglene er 2–4&nbsp;mm store og sprer sitt pollen om våren.

Arten danner hybrider med *[[Juniperus virginiana]]*, særlig der disse møtes i Canada. Noe sjeldnere er hybrider med *[[Juniperus scopulorum]]*

Krypende einer er populær ihager, og det er kultivert fram mer enn 100 kunstige varianter: 'Bar Harbor', 'Blue Acres', 'Emerald Spreader', 'Green Acres', og 'Wiltonii'.

## Eksterne lenker
* 
* Conifer Specialist Group – «Juniperus horizontalis» fra IUCN Red List.
* Conifers.org  – «Juniperus horizontalis» beskrivelse.
Granfosstunnelen

**Granfosstunnelen** er en veitunnel på Ring 3 (riksvei 150) i Oslo og Bærum. Den har to løp, lengden er henholdsvis 2373 meter mot vest og 2348 meter mot øst. Tunnelen går mellom Ullern kirke og Lysakerkrysset. Mustadkrysset, med forbindelse til Lilleaker, ligger inne i tunnelen.

## Historikk
Opprinnelig besto strekningen av to tunneler, den østre og vestre tunnelen med en lengde på henholdsvis 1179 og 1019 meter. De ble bygd som del av Granfosslinjen, en 2,9&nbsp;km lang motorveiliknende strekning som ble åpnet i 1992 og forbinder Ring 3 med E18

Da de to tunnelene ble åpnet, forsvant en flere tiår gammel flaskehals på veiene i Oslo. Tunnelene ble finansiert med Oslopakke 1.

Sommeren 2013 ble det påbegynt arbeider med å bygge et lokk over åpningen mellom de to tunnelene. Utbyggingen ble utført av Mustad Eiendom, anlegget ble ferdigstilt 12. oktober 2017.

Tunnelens navn kommer fra Granfossen i Lysakerelva, som tunnelen går under. Før rehabiliteringen 2017 besto anlegget av to tunneler, allikevel har navnet Granfosstunnelen alltid blitt brukt i entall.

## Platekledd tunnelløp

Tunnelveggene var opprinnelig kledd med et hvelv av glassfiberbuer og aluminums- og stålplater. Disse platene skapte en del problemer. Sug og trykkrefter fra trafikken skapte bevegelser og noen av platene løsnet. Rehabiliteringen kostet omkring 100 millioner kroner.

## Infilitrasjonsbrønner

Granfosstunnelen ble drevet på slutten av 1980-tallet. Ved Lysaker krysser tunnelen under en dyprenne med løsmassetykkelse på minst 15 m. Før driving av tunnelen ble det gjort en del forundersøkelser og boret tre infiltrasjonsbrønner fra dagen. Disse brønnene var i drift ca. 1,5 år, og denne midlertidige løsningen førte til at poretrykkene ble noenlunde opprettholdt. I et område vest for tunnelen ble det registrert noe setninger. Det er også en del poretrykksmålere i området som det er målt på siden før tunnelen passerte. De leses av ca. 5 ganger i året.

I ettertid (1991/92) ble det boret tre brønner fra tunnelen. En av dem ble boret i driftsfasen og stengt av da den kom i veien for driften av tunnelen. En ny permanent brønn ble boret i sydgående/vestgående løp da tunnelen var ferdig. Brønnen har infiltrert opp til 25 l/min, men infiltrerer i dag ca. 15 l/min. Infiltrasjonstrykket er ca. 5 bar. En brønn ble oppgitt innledningsvis på grunn av driftsproblemer.

I 1997/98 ble pakkeren dratt ut og et rør skiftet ut på grunn av korrosjon. Driftserfaringene fra brønnen er tilfredsstillende, og den har fungert etter sin hensikt. Jevnlig filterrens er nødvendig. Brønnen etterses hver 14. dag, i perioder ikke så ofte. Effekten av brønnen er at poretrykket er løftet omtrent opp til opprinnelig nivå.

## Se også
*Gromheta tunnel
*Herligheta tunnel
*Veitunneler i Norge

## Referanser


## Litteratur
*Knut Are Tvedt, (redaktør): *Granfosstunnelen*. Oslo byleksikon (4 utgave). Kunnskapsforlaget, Oslo 2000, s. 162. ISBN 82-573-0815-3.
Hyacinthus

**Hyacinthus** kan sikte til:

* Hyakinthos, en muse i gresk mytologi
* Hyacinthus (plante), en gruppe løkplanter med duftende blomster